Йохан Филип фон Ламберг следва философия, право и държавни науки във Виена, Щайр и Пасау. През 1673 г. той е доктор ("Doctor iuris utriusque") в университета в Сиена. Той става на 27 март 1663 г. каноник/домхер в Пасау и на 5 юни 1675 г. каноник в Залцбург. През 1676 г. той е императорски дворцов съветник. Като такъв той е пратеник в Дюселдорф, Дрезден, Берлин и Регенсбург. Ламберг участва в Голямата война против турците. На 24 май 1689 г. той е избран за княжески епископ на Пасау. Той остава предимно политик и дипломат. През 1697 г, той отива като императорски пратеник във Варшава, където подготвя избора на херцог Август Саксонски за крал. На 20 юни 1700 г. той става кардинал.